OpenLLM-France/wikimedia huggingface dataset:
# Microptilotis

Microptilotis és un dels gèneres d'ocells de la família dels melifàgids (Meliphagidae), que forma part de l'ordre dels passeriformes.
D'acord amb la classificació del Congrés Ornitològic Internacional (versió 10.2, 2020) aquest gènere està format per 10 espècies:
* Microptilotis albonotatus - menjamel de matollar.
* Microptilotis orientalis - menjamel muntanyenc.
* Microptilotis analogus - menjamel imitador.
* Microptilotis montanus - menjamel boscà.
* Microptilotis mimikae - menjamel del Mimika.
* Microptilotis cinereifrons - menjamel elegant.
* Microptilotis gracilis - menjamel gràcil.
* Microptilotis imitatrix - menjamel críptic.
* Microptilotis vicina - menjamel de Tagula.
* Microptilotis flavirictus - menjamel rialler.

## Referències

* 1 2 3 4 5 6 7 8 9 10 11 «Microptilotis Mathews, 1912» (en anglès). [Consulta: 16 setembre 2023].
# Mil cretins (pel·lícula)

* Aquest article tracta sobre la pel·lícula. Si cerqueu el llibre, vegeu «Mil cretins».
Mil cretins és una pel·lícula del 2010 dirigida per Ventura Pons, adaptació cinematogràfica del llibre de relats Mil cretins, de Quim Monzó, i altres contes del mateix autor.
Produïda per Els Films de la Rambla, Mil cretins és una comèdia dirigida per Ventura Pons basada en els relats de Quim Monzó. Amb aquesta, és la segona vegada que el director adapta textos de Monzó, després de l'èxit internacional que va obtenir amb El perquè de tot plegat. Per a Ventura Pons, un dels cineastes més prolífics de la nostra cinematografia, tornar a rodar uns textos de Monzó passats setze anys obeeix a una senzilla raó: "Segueixo adorant les seves històries, crec que cada cop són més feridores i el seu mordaç contingut temàtic pateix una evolució semblant a la que també he experimentat personalment. I, a més a més, m'han permès un nou joc narratiu encara més divertit que la nostra primera trobada".
Aquesta comèdia coral i urbana és protagonitzada per un ampli repartiment encapçalat per Francesc Orella, Julieta Serrano, Santi Millán, Jordi Bosch, Clara Segura, Edu Soto, Joan Crosas, Roger Príncep, Mar Ulldemolins, Toni Albà, Joel Joan, Joan Borràs, Carme Molina, Marc Clotet, Dafnis Balduz, entre molts d'altres.
L'estrena del film (28 de gener de 2011) coincideix amb el 25è aniversari de la seva productora, Els Films de la Rambla, amb la qual Ventura Pons ha realitzat més de vint de les vint-i-dues pel·lícules que componen la seva filmografia, recollint nombrosos premis i assistint als més prestigiosos festivals internacionals.

## Crítica

* A la pantalla, alguns relats semblen el que mai no van ser: una ocurrència (...) Pons divideix la seva pel·lícula en tres parts. (...) La tercera ho tanca tot (...) per donar forma a la peça més rotunda d'un puzle irregular
* La fluïdesa de la narració i l'elegància de la posada en escena, l'exquisida direcció d'actors (un repartiment en estat de gràcia) i l'hàbil interconnexió de personatges atresoren un 'savoir faire' majúscul

## Referències

* ↑ «Mil cretins». Ésadir.cat. [Consulta: 1r agost 2022].
* ↑ imdb. Mil cretins (en anglès). imdb.
* ↑ «Mil cretins, cast» (en anglès). NYTimes.com. [Consulta: 1r agost 2022].
* ↑ Costa, Jordi El País.
* ↑ Batlle Caminal, Jordi Fotogramas.
# Metro d'Ulaanbaatar

Metro d'Ulan Bator (mongol: Улаанбаатар метро) és un metro en fase de planificació a Ulaanbaatar, Mongòlia. El projecte del metro d'Ulan Bator va ser aprovat el 2012, i en principi estava planejat acabar-lo el 2020.

## Història

La data exacta dels estudis inicials del projecte és desconeguda. La planificació seriosa va començar a principis dels anys 2000, quan la població de la ciutat va superar el milió d'habitants. El 2010, la població d'Ulan Bator era d'1.240.037 habitants i augmenta en gairebé 100.000 persones cada any. El problema del transport s'agreuja pel clima dur i els hiverns llargs. El trànsit és difícil per la congestió, i l'aire està molt contaminat.
La decisió de començar la construcció d'un metro es va prendre a finals de 2011. El projecte va intentar ser finançat per préstecs, del Japó i d'altres indrets. El 2015, la construcció es va ajornar. El 2018 es va reprendre la planificació. El cost estimat llavors estava al voltant de 1.500 milions de dòlars, molt per un país amb un PIB de 12.000 milions.

## Referències

* ↑ «News». Arxivat de l'original el 2013-04-28. [Consulta: 4 març 2021].
* ↑ Ulaanbaatar - Metro tusliin taniltsuulga a YouTube
* ↑ «Mongolia National Census 2010 preliminary results (pdf)».
* ↑ Chinese company bids on the Ulaanbaatar metro system. Arxivat 2013-12-14 a Wayback Machine.
* ↑ Ulaanbaatar metro to be completed by 2017 Arxivat 2013-06-16 a Wayback Machine.
* ↑ «Takenori Shimizu: Mongolia’s prosperity depends on the development of agriculture and tourism sectors». Arxivat de l'original el 2015-04-02. [Consulta: 4 març 2021].
* ↑ «5Ulaanbaatar Metro Project to be resumed».
# Miguel María González de Legarra

Miguel María González de Legarra (Logronyo, 23 d'agost de 1962) és un polític espanyol.

## Carrera política

El 1978 milità en el partit polític Unió de Centre Democràtic.
El 1982 ocupà el càrrec de secretari del Consell de la Joventut de la Rioja. Eixe mateix any, co-funda el Partido Riojano Progresista, sent part del comitè executiu d'aquest. El 1993 esdevé el secretari general del partit fins que en el IV Congrés del Partit celebrat el desembre de 1995 es converteix en el president del partit.
Entre 1988 i 1989 fou membre del Consell d'Administració de Cajarioja. El 1989 fou Director General de Joventut del Govern de la Rioja. El 1991 fou elegit diputat regional i va ser reelegit el 1995.

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 661. ISBN 84-930048-0-4.
# Mitscherlichita

La mitscherlichita és un mineral de la classe dels halurs. Rep el seu nom pel cristal·lògraf i químic alemany Eilhard Mitscherlich (1794-1863), professor de química a la Universitat de Berlín, Alemanya, qui va descobrir els fenòmens de l'isomorfisme i el polimorfisme, i qui va preparar el compost per primera vegada.

## Característiques

La mitscherlichita és un halur de fórmula química K₂CuCl₄·2H₂O. Cristal·litza en el sistema tetragonal. La seva duresa a l'escala de Mohs és 2,5.
Segons la classificació de Nickel-Strunz, la mitscherlichita pertany a «03.CJ - Halurs complexos, amb MX₆ complexes; M = Fe, Mn, Cu» juntament amb els següents minerals: clormanganokalita, rinneïta, eritrosiderita, kremersita, douglasita, redikortsevita, zirklerita.

## Formació i jaciments

Va ser descoberta en estat natural al mont Vesuvi, a la província de Nàpols, a Campània, Itàlia. També ha estat descrita a la mina Sar Cheshmeh, a Pariz, a la província de Kerman (Iran); al Piton de la Fournaise, a l'Illa de la Reunió; i al volcà Tolbàtxik, a l'óblast de Kamtxatka (Rússia).

## Referències

* ↑ «Mitscherlichite» (en anglès). Mindat. [Consulta: 8 novembre 2017].
# Minidoka

Minidoka és una població dels Estats Units a l'estat d'Idaho. Segons el cens del 2000 tenia 129 habitants.

## Demografia

Segons el cens del 2000, Minidoka tenia 129 habitants, 35 habitatges, i 29 famílies. La densitat de població era de 553,4 habitants/km².
Dels 35 habitatges en un 62,9% hi vivien nens de menys de 18 anys, en un 71,4% hi vivien parelles casades, en un 5,7% dones solteres, i en un 14,3% no eren unitats familiars. En el 14,3% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,69 i el nombre mitjà de persones que vivien en cada família era de 4,03.
Per edats la població es repartia de la següent manera: un 41,1% tenia menys de 18 anys, un 13,2% entre 18 i 24, un 24% entre 25 i 44, un 17,8% de 45 a 60 i un 3,9% 65 anys o més.
L'edat mediana era de 23 anys. Per cada 100 dones de 18 o més anys hi havia 117,1 homes.
La renda mediana per habitatge era de 21.250 $ i la renda mediana per família de 24.063 $. Els homes tenien una renda mediana de 17.813 $ mentre que les dones 11.250 $. La renda per capita de la població era de 5.727 $. Aproximadament el 27,6% de les famílies i el 31,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minidoka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Minidoka». American Fact Finder. Oficina del Cens dels Estats Units, 12-01-2010.
# Microplanins

Els microplanins (Microplaninae) constitueixen una subfamília de planàries terrestres.

## Gèneres

Segons el recompte més recent (2009) es coneixen 8 gèneres de microplanins:
* Amblyplana
* Diporodemus
* Geobenazzia
* Incapora
* Microplana
* Othelosoma
* Pseudartiocotylus
* Statomicroplana

## Referències

* ↑ Sluys, R., Kawakatsu, M., Riutort, M. & Baguñà, J. 2009. "A new higher classification of planarian flatworms (Platyhelminthes, Tricladida)". Journal of Natural History, vol. 43, 1763-1777.
# Ministeri de Desenvolupament Rural i Alimentació de Grècia

El Ministeri de Desenvolupament Rural i Alimentació (en grec: Υπουργείο Αγροτικής Ανάπτυξης και Τροφίμων) és un departament governamental de Grècia responsable del tema de l'agricultura.

## Llista dels Ministres d'Agricultura

| Nom | Entrada | Sortida | Partit |
| Georgios Drys | 24 d'octubre de 2001 | | Moviment Socialista Panhel·lènic |

## Llista dels Ministres de Desenvolupament Rural i Alimentació

| Nom | Entrada | Sortida | Partit |
| Savvas Tsitouridis | 10 de març de 2004 | 23 de setembre de 2004 | Nova Democràcia |
| Evangelos Basiakos | 23 de setembre de 2004 | 19 de setembre de 2007 | Nova Democràcia |
| Alexandros Kontos | 19 de setembre de 2007 | 8 de gener de 2009 | Nova Democràcia |
| Sotirios Hatzigakis | 8 de gener de 2009 | 7 d'octubre de 2009 | Nova Democràcia |
| Katerina Batzeli | 7 c'octubre de 2009 | 7 de setembre de 2010 | Moviment Socialista Panhel·lènic |
| Kostas Skandalidis | 7 de setembre de 2010 | 17 de maig de 2012 | Moviment Socialista Panhel·lènic |
| Napoleon Maravegias | 17 de maig de 2012 | Titular | |

## Vegeu també

* Govern de Grècia

## Enllaços externs

* Web oficial del Ministeri
# Miguel Esteban

Miguel Esteban és un municipi de la província de Toledo, a la comunitat autònoma de Castella la Manxa. Limita amb Campo de Criptana al sud, a la província de Ciudad Real i La Puebla de Almoradiel al nord i nord-oest, Quintanar de la Orden al nod, El Toboso a l'est i Quero a l'oest.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 4.688 | 4.684 | 4.712 | 4.719 | 4.765 | 4.894 | 4.957 | 5.077 | 5.238 | 5.435 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Cirilo Panduro Torres | UCD | 19/04/1979 |
| 1983 - 1987 | Marcelino Casas Muñoz | PDL | 28/05/1983 |
| 1987 - 1991 | Marcelino Casas Muñoz | PP | 30/06/1987 |
| 1991 - 1995 | Marcelino Casas Muñoz | PP | 15/06/1991 |
| 1995 - 1999 | Marcelino Casas Muñoz | PP | 17/06/1995 |
| 1999 - 2003 | Marcelino Casas Muñoz | PP | 03/07/1999 |
| 2003 - 2007 | Pedro Casas Jiménez | PP | 14/06/2003 |
| 2007 - 2011 | Pedro Casas Jiménez | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Miguel Eyegue Ntutumu

Miguel Eyegue Ntutumu (Micomeseng, maig 1933 - Malabo, 29 de setembre de 1979) va ser un polític equatoguineà.

## Biografia

El seu germà era Ángel Masié Ntutumu, primer Ministre de l'Interior de Francisco Macías Nguema.
Durant els primers anys posteriors a la Independència de Guinea Equatorial es va exercir com a President del Consell Provincial i governador civil de Riu Muni.
Durant la dictadura de Francisco Macías Nguema es va exercir com a funcionari carceller, sent responsable de l'execució de molts presos polítics.
Després de la destitució d'Edmundo Bossio Dioko el 1974, Eyegue va assumir el 2 de març d'aquest any com a Vicepresident en funcions de Guinea Equatorial. Va ser destituït, empresonat i torturat després de ser implicat en el intent de cop d'estat de 1976.
Després del Cop de la Llibertat liderat per Teodoro Obiang Nguema, Eyegue va ser jutjat al costat de Macías i altres acusats pels crims comesos durant la dictadura. Va ser condemnat a mort i afusellat el 29 de setembre de 1979, a l'edat de 51 anys.

## Referències

* ↑ «APROXIMACIÓN A LA NARRATIVA CONTEMPORÁNEA GUINEOECUATORIANA EN ESPAÑOL» p. 9, 2013. [Consulta: 4 juliol 2017].
* ↑ Revista La Guinea Ecuatorial, número 1.630, octubre-noviembre de 1968, página 24, Depósito Legal: F.P.-10-1959 (PDF).
* ↑ «JUICIO Y MUERTE DE MACIAS - Historia de Guinea». Arxivat de l'original el 2021-09-27. [Consulta: 2 octubre 2016].
* ↑ «España y Guinea firman un acuerdo comercial». ABC (diari), 28-07-1971 [Consulta: 3 juliol 2017].
* ↑ «Sobre la verdad histórica de Guinea Ecuatorial», 01-03-2017. [Consulta: 3 juliol 2017].
* ↑ «Macías, Verdugo o Víctima». , 2006 [Consulta: 3 juliol 2017].
* 1 2 «Macías justificaba los asesinatos por apaleamientos como "suicidios"». El País, 09-08-1979 [Consulta: 30 maig 2016].
* ↑ «MAJOR CABINET CHANGE IN EQUATORIAL GUINEA» (en anglès), 09-03-1974. [Consulta: 12 agost 2017].
* ↑ Macias, Verdugo O Victima, 2006. ISBN 1411683242, 9781411683242 [Consulta: 25 juliol 2017].
* ↑ «LISTE GÉNÉRALE ALPHABÉTIQUE DES PERSONNES ASSASSINÉES EN GUINÉE ÉQUATORIALE», 2010. Arxivat de l'original el 2017-04-11. [Consulta: 3 juliol 2017].
# Molí de Pere Borràs

El Molí de Pere Borràs és una obra de Tivissa (Ribera d'Ebre) inclosa a l'Inventari del Patrimoni Arquitectònic de Catalunya.

## Descripció

Es tracta d'un molí situat al terme municipal de Tivissa. El seu estat de conservació és mitjà. El parament està fet a partir de còdols de mesura irregular disposats de manera no uniforme; el resultat és un parament d'opus incertum.
L'obertura principal de la façana és d'arc de mig punt. Diversos maons plans ressegueixen l'estructura de l'arc i els brancals. Es conserva també l'obertura del càrcol, amb forma d'arc de mig punt una mica apuntat. Segurament la morfologia d'aquesta obertura es deu a la manera més aviat tosca en què ha estat confeccionada.
Abunda la vegetació, de manera que la conservació és més complex i a és s'accentua el procés de deterioració.

## Referències

* 1 2 3 «Molí de Pere Borràs». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 maig 2021].
# Mohammed Karim

Mohammed Karim (àrab: محمد كريم, Muḥammad Karīm) (el Caire, 8 de desembre de 1896 - 27 de maig de 1972) va ser un director de cinema, escriptor i productor egipci. Karim va portar Faten Hamama a la fama amb la pel·lícula Yawm Sa'id. La seva pel·lícula de 1946 Dunia va ser presentada al 1r Festival Internacional de Cinema de Canes.

## Selected filmography

* 1930: Zaynab
* 1932: Awlad el zawat/Sons of Aristocrats
* 1933: Al Warda al-baida/The White Rose
* 1938: Yahya el hub
* 1939: Yawm Sa'id
* 1944: Rossassa Fel Qalb
* 1946: Dunia
* 1956: Dalila

## Referències

* ↑ «Festival de Cannes: Dunia». festival-cannes.com. [Consulta: 3 gener 2009].

## Vegeu també

* Cinema d'Egipte
# Mohammed Mahroufi

Mohammed Mahroufi (Casablanca, 1947) és un exfutbolista marroquí de la dècada de 1970.
Fou internacional amb la selecció del Marroc amb la qual participà en la Copa del Món de futbol de 1970.
Pel que fa a clubs, destacà a Difaa El Jadida.

## Referències

* ↑ «1970 FIFA World Cup Mexico». Arxivat de l'original el 2012-03-25. [Consulta: 30 juny 2019].
* ↑ Mohammed Mahroufi a National-Football-Teams.com (anglès)
# Mitzpe Shalem

Mitzpe Shalem (en hebreu: מצפה שלם) és un assentament israelià i un antic quibuts situat a l'est de Cisjordània. El poble està situat prop de la Carretera 90, a uns 21 km (13 milles) al nord d'Ein Guedi, i a 10 km (6.2 milles) al nord de la Línia Verda, aproximadament a un quilòmetre de la costa occidental de la Mar Morta, és la comunitat més meridional de la jurisdicció del Consell Regional de Meguilot. El 2017 tenia 184 habitants. La comunitat internacional considera que els assentaments israelians en la Cisjordània ocupada són il·legals, segons el dret internacional, però el govern israelià no està d'acord amb aquesta afirmació.

## Història

La comunitat va ser fundada el 1970 com un assentament de la Brigada Nahal a les terres de Cisjordània que Israel va ocupar durant la Guerra dels Sis Dies de 1967. El llogaret va funcionar com un qibuts fins a l'any 1976. Mitzpe Shalem va ser construïda a les terres confiscades als ciutadans palestins de Tuqu.
Avui dia és un qibuts renovat, que ha estat privatitzat, i és considerat com una comunitat cooperativa, per això ja no pertany al moviment del qibuts. L'assentament va ser nomenat en honor del jueu Nathan Shalem, qui va investigar el desert de Judea, el indret on es troba el qibuts.

## Economia

L'economia del qibuts depèn de l'agricultura, el turisme, i la indústria. En l'agricultura, el qibuts té un hort de palmeres amb una àrea d'uns 400 dunams i una cooperativa agricola que cria exemplars de gall d'indi. El turisme solia incloure la Platja Mineral en la Mar Morta, amb els seus banys millorats amb sofre, i una platja habilitada per nedar, que ara està tancada, i un motel situat prop dels penya-segats de Deragot. La indústria es deriva de la fabricació de productes de l'empresa Ahava Skin Care, en els laboratoris de la companyia local. Al setembre de 2016, Ahava va ser venuda a un conglomerat xinès, però l'empresa no es va moure, i encara ofereix llocs de treball als membres de la comunitat. Ahava fabrica cosmètics amb minerals de la Mar Morta. Una fàbrica per refinar aquests productes químics es troba en el qibuts. El 2009, una campanya de boicot impulsada pel Moviment BDS, va prendre com a objectiu a l'empresa Ahava Skin Care per dur a terme les seves activitats econòmiques en la Cisjordània ocupada per Israel. Les protestes es van dur a terme en les tendes de cosmètics situades a Israel i als Estats Units d'Amèrica.
El grup israelià en favor dels drets humans B'Tselem va dir que l'explotació dels recursos dels territoris palestins ocupats, està prohibida pel dret internacional, i ha demanat al govern sionista israelià que posi fi a les seves activitats econòmiques als territoris ocupats.

## Referències

* ↑ «The Geneva Convention». BBC News, 10-12-2009. [Consulta: 27 novembre 2010].
* ↑ «Tuqu' Town (Fact Sheet)». Instituto de Investigación Aplicada (ARIJ).
* ↑ «Dead Sea kibbutzim: Who lives at the Dead Sea?». Dead Sea.
* ↑ Shalev, Anat. «Code Pink protest calls for Ahava boycott». Ynet, 30-07-2009. [Consulta: 15 abril 2012].
* ↑ «Dispossession and exploitation: Israel's policy in the Jordan Valley and in the northern Dead Sea». B'Tselem. [Consulta: 15 abril 2012].
# Mitístraton

Mitístraton o Mitístrat (llatí: Mytistratos; grec antic: Μυττίστρατον) va ser una ciutat de l'interior de Sicília de situació incerta. Hom creu que estava situada on s'alça l'actual Monte Castellazzo, a la comune de Marianopoli.
Sembla que era una ciutat petita però ben fortificada, que Filist (segons transcriu Esteve de Bizanci) anomena com «una fortalesa de Sicília». A la Primera Guerra Púnica estava en mans dels cartaginesos i els romans la van assetjar sense èxit inicialment per la seva privilegiada posició, però al final va ser conquerida pel cònsol Aule Atili Calatí l'any 258 aC. Els habitants van ser executats o venuts com esclaus i la ciutat destruïda.
Posteriorment es va reconstruir i habitar, perquè Plini el Vell esmenta als mutustratini com el gentilici d'un municipi de l'interior de Sicília, però com que no en parla cap més font, alguns pensen que seria una confusió per Amestratus.

## Referències

* 1 2 Smith, William (ed.). «Mytistratus». Dictionary of Greek and Roman Geography (1854). [Consulta: 13 desembre 2022].
* ↑ Plini el Vell. Naturalis Historia, III, 8
# Moixa (Abella de la Conca)

Moixa és una partida rural del terme municipal d'Abella de la Conca, a la comarca del Pallars Jussà.
Està situada en el vessant meridional de la Serra de Carreu, a l'esquerra del barranc de Caborriu, al sud del Tossal Forner. És al sud-oest del Coll de Pi Socarrat i del Turó de l'Espluga Redona, al nord-oest de Dansillos i al nord dels Serrats de la Font de Bufal. La masia dels Serrats és a ponent del paratge de Moixa.
Antigament eren unes feixes de conreu, escalonades en un pendís i actualment abandonades.
Comprèn la parcel·la 196 del polígon 4 d'Abella de la Conca; consta de 0,9230 hectàrees de pastures i matolls.

## Etimologia

Joan Coromines estableix que Moixa o moix, i aiguamoix, es refereix a un indret on l'aigua surt de terra o de les roques fins a formar un toll, també anomenat aiguamoll.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 5 novembre 2011].
* ↑ Coromines, 1996.

## Bibliografia

* COROMINES, Joan. "Moix, moixa i derivats", a Onomasticon Cataloniae, V, L-N. Barcelona: Curial Edicions Catalanes i Caixa d'Estalvis i Pensions de Barcelona "La Caixa", 1996. ISBN 84-7256-844-X.

## Enllaços externs

* El lloc de Moixa en el seu entorn, a l'Institut Cartogràfic de Catalunya
Viccionari
# Mohamed Ahmed Bashir

Mohamed Ahmed Bashir (àrab: محمد أحمد بشير) (Khartum Nord, 23 de maig de 1987), conegut com a Bisha, és un exfutbolista sudanès de la dècada de 2010.
Fou internacional amb la selecció de futbol del Sudan.
Pel que fa a clubs, destacà a Al-Hilal Club.

## Referències

* ↑ «Sudan - Mohamed Bashir - Profile with news, career statistics and history - Soccerway» (en anglès).
* ↑ Mohamed Ahmed Bashir a National-Football-Teams.com (anglès)
# Mohamed Aboutrika

Mohamed Aboutrika (àrab: محمد أبو تريكة, Muḥammad Abū Trīka) (Guiza, Egipte, 7 de novembre de 1978) és un exfutbolista egipci. Es va formar a les categories inferiors del Tersana Sporting Club i, posteriorment, va jugar a l'Al-Ahly SC, on va desenvolupar gran part de la seua carrera. També va ser un jugador destacat de la selecció egipcia, tot i que no va poder jugar mai un mundial.

## La tragèdia de Port Saïd

Malgrat anunciar la seua retirada després de la tragèdia de Port Saïd, Aboutrika, va tornar a l'equip per jugar la Lliga de Campions africana. Posteriorment, també seria seleccionat, novament, per Bob Bradley per jugar amb la seua selecció.

## Referències

* ↑ «Al Ahly confirm Mohamed Aboutrika's official retirement» (en anglès). BBC, 23-12-2013. [Consulta: 31 gener 2014].
* ↑ «Egipto: Mohamed Aboutrika, otro mito sin Mundial» (en castellà). elenganche.com, 19-11-2013. Arxivat de l'original el 2014-02-03. [Consulta: 31 gener 2014].
* ↑ «Egyptian stars announce retirement after fatal clashes» (en anglès). BBC, 02-02-2012. [Consulta: 7 febrer 2014].
* ↑ «Egypt's Al Ahly are held by Ethiopian Coffee on return» (en anglès). BBC, 25-03-2012. [Consulta: 7 febrer 2014].
* ↑ «Egypt coach Bob Bradley calls up 'retired' Aboutrika» (en anglès). BBC, 26-03-2012. [Consulta: 7 febrer 2014].

## Enllaços externs

* Fitxa a Soccerway
# Hecken

Hecken (en alsacià Hecke) és un municipi francès, situat a la regió del Gran Est, al departament de l'Alt Rin. L'any 2005 tenia 448 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 114 | 120 | 153 | 250 | 372 | 402 |

## Administració

Llista d'alcaldes :
| Període | Identitat | Partit |
| 2001- | Claude Gentzbittel | |